L 84/32 De Europæiske Fællesskabers Tidende 23.3.2001 RÅDETS BESLUTNING af 12. marts 2001 om bemyndigelse af Den Franske Republik til efter proceduren i artikel 8, stk. 4, i direktiv 92/81/EØF at anvende en differentieret punktafgiftssats på visse mineralolier, når de benyttes til specifikke formål (2001/227/EF) RÅDET FOR DEN EUROPÆISKE UNION HAR — (69 — Kommissionen gennemgår jævnligt betingelserne for under henvisning til traktaten om oprettelse af Det Europæiske Fællesskab, under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mine- ralolier (!), særlig artikel 8, stk. 4, under henvisning til forslag fra Kommissionen, og ud fra følgende betragtninger: (1) — Ifølge artikel 8, stk. 4, i direktiv 92/81/EØF kan Rådet med enstemmighed på forslag af Kommissionen tillade en medlemsstat at fritage for eller lempe punktafgifter på mineralolier, hvis særlige hensyn taler derfor. (2) — Da kollektiv trafik er mere miljøvenlig end privatbilisme, har de franske myndigheder underrettet Kommissionen om, at de ønsker at indføre en differentieret punktaf- giftssats på mineralolie, der anvendes som brændstof i køretøjer til lokal kollektiv transport, gennem refusion af en del af den fremtidige årlige afgiftsstigning på diesel- olie. (3) De øvrige medlemsstater er blevet underrettet herom. (4) — Kommissionen og alle medlemsstaterne erkender, at anvendelsen af en differentieret punktafgiftssats på dieselolie, der anvendes af køretøjer, som benyttes til lokal kollektiv passagertrafik, ikke vil medføre konkur- renceforvridning eller gribe forstyrrende ind i det indre marked. (5) — Denne beslutning foregriber ikke resultatet af eventuelle fremtidige sager om statsstøtte, der ydes i henhold til traktatens artikel 87 og 88, og tilsidesætter heller ikke medlemsstaternes forpligtelse til i henhold til traktatens artikel 88 at underrette Kommissionen om eventuel statsstøtte. (') EFT L 316 af 31.10.1992, s. 12. Direktivet er senest ændret ved direktiv 94/74/EF (EFT L 365 af 31.12.1994, s. 46). lempelser og fritagelser med henblik på at kontrollere, at de er forenelige med det indre marked og med Fællesska- bets miljøbeskyttelsespolitik. (7) — Den Franske Republik har anmodet om tilladelse til fra 1. januar 2001 at anvende en differentieret afgiftssats på dieselolie, der anvendes som brændstof i køretøjer til kollektiv passagertrafik. (8) — Rådet skal på grundlag af et forslag fra Kommissionen senest den 31. december 2005, når denne beslutning udløber, tage tilladelsen op til fornyet gennemgang — VEDTAGET FØLGENDE BESLUTNING: Artikel 1 I overensstemmelse med artikel 8, stk. 4, i Rådets direktiv 92/81/EØF tillades det hermed Den Franske Republik fra 1. januar 2001 til 31. december 2005 at anvende en differentieret punktafgiftssats på dieselolie, der anvendes som brændstof i køretøjer, som benyttes til lokal kollektiv passagertrafik på betingelse af, at de differentierede satser er i overensstemmelse med bestemmelserne i Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier (?), navnlig minimumssatserne for punktafgifter i artikel 5. Artikel 2 Denne beslutning er rettet til Den Franske Republik. Udfærdiget i Bruxelles, den 12. marts 2001. På Rådets vegne B. RINGHOLM Formand (?) EFT L 316 af 31.10.1992, s. 19. Direktivet er senest ændret ved direktiv 94/74/EF.